
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 254 

20 Φεβρουάριου 2015 


ΑΠΟΦΑΣΕΙΣ 

Αριθμ. 1111/Γ5-122 

Έγκριση, προκήρυξη, ανάθεση και κατανομή των δαπα¬ 
νών διενέργειας της στατιστικής έρευνας σχετικά με 
την απασχόληση του πληθυσμού της χώρας (Έρευνα 
Εργατικού Δυναμικού), έτους 2015 και της εά άοα ενό¬ 
τητας «για την οργάνωση της εργασίας και την ρύθ¬ 
μιση του χρόνου εργασίας», έγκριση χρησιμοποίησης 
στατιστικών οργάνων και καθορισμός αμοιβής τους. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
το άρθρο 10 του Ν. 3899/2010 (ΦΕΚ 212/Α'/17.12.2010) 
«Επείγοντα μέτρα εφαρμογής του προγράμματος στή¬ 
ριξης της Ελληνικής οικονομίας», το άρθρο 323 του 
Ν. 4072/2012 (ΦΕΚ 86/Α'/11.4.2012) «Βελτίωση επιχειρηματικού 
περιβάλλοντος - Νέα εταιρική μορψή - Σήματα - Μεσίτες 
Ακινήτων - Ρύθμιση θεμάτων ναυτιλίας, λιμένων και αλιείας 
και άλλες διατάξεις» και της παρ. 1 του άρθρου 7 της από 
18-11-2012 πράξης Νομοθετικού περιεχομένου «Δημοσιονο¬ 
μικοί κανόνες και άλλες διατάξεις» (ΦΕΚ 228 Α'), 
β. του Π.δ 226/2000 (ΦΕΚ 195/Α78-9-2000) «Οργανισμός 
της Γ.Γ.ΕΣΥΕ», 

γ. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ. 63/2005 (ΦΕΚ 98/Α722.04.2005), 
δ. του Ν. 2685/1999 και ιδίως τα άρθρα 2 και 8 (ΦΕΚ 35/ Α718- 
2-1999) με θέμα: «Κάλυψη δαπανών μετακινούμενων υπαλλή¬ 
λων εντός και εκτός επικράτειας και άλλες διατάξεις», όπως 
τροποποιήθηκε και ισχύει με το άρθρο 9 του Ν. 3833/2010 (ΦΕΚ 
40/Α'/15-3-2010) «Προστασία της εθνικής οικονομίας - Επείγο¬ 
ντα μέτρα για την αντιμετώπιση της δημοσιονομικής κρίσης», 
συμπληρώθηκε με την προσθήκη του άρθρου 49 παρ. 1 του 
Ν. 3871/2010 (ΦΕΚ 141/Α'/17.08.2010) «Δημοσιονομική Διαχείριση 
και ευθύνη» και τροποποιήθηκε και ισχύει με την παρ. 13 του 
άρθρου 45 του Ν. 3943/2011 (ΦΕΚ 66/Α'), 
ε. του Π.δ. 113/2010 «Ανάληψη υποχρεώσεων από Δια- 
τάκτες» (Α' 194), 

στ. της ΓΠ - 400/27-8-2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β'/28.8.2012), 


2. Τον Κανονισμό (Ε.Ε.) αριθμ. 577/1998 του Συμβουλίου 
της 9ης Μαρτίου 1998 (εφημερίδα της Ευρωπαϊκής Ένω¬ 
σης Ι.-77/14.3.1998). 

3. Το γεγονός ότι από τις διατάξεις της απόφασης αυτής 
προκαλείται δαπάνη ύψους οκτακοσίων πέντε χιλιάδων τε- 
τρακοσίων τριάντα εννέα ευρώ και ενενήντα επτά λεπτών 
(805.439,97 €) - συμπεριλαμβανομένου του Φ.Π.Α. όπου προκό¬ 
ψει - η οποία θα βαρύνει τις πιστώσεις του προϋπολογισμού 
εξόδων της ΕΛΣΤΑΤ οικονομικού έτους 2015. Η δαπάνη θα 
βαρύνει τον ΚΑΕ 0429 (αμοιβή Ιδιωτών Συνεργατών) 

4. Για την πληρωμή της δαπάνης της Έρευνας Εργατι¬ 
κού Δυναμικού έτους 2015 και της αά ήοα ενότητας έχει 
εγκριθεί πίστωση στον ΚΑΕ 0429 με την απόφαση με 
αριθμό 500/Α2-205/13-1-2015 και αριθμό καταχώρησης 
41, αποφασίζουμε: 

Ι.α. Εγκρίνουμε και προκηρύσσουμε κατά το έτος 2015, 
τη διενέργεια της ειδικής δειγματοληπτικής έρευνας 
Απασχόλησης (Εργατικού Δυναμικού), η οποία θα πε¬ 
ριλαμβάνει και την αά άοα ενότητα «για την οργάνωση 
της εργασίας και την ρύθμιση του χρόνου εργασίας» 
σύμφωνα με τον Κανονισμό (Ε.Ε.) αριθμ. 577/1998 του 
Συμβουλίου της 9ης Μαρτίου 1998 (εφημερίδα της Ευ¬ 
ρωπαϊκής Ένωσης Ε-77/14.3.1998). 

Ι.β. Αναθέτουμε στο Τμήμα Έρευνας Εργατικού Δυνα¬ 
μικού της Δ/νσης Στατιστικών Πληθυσμού και Αγοράς 
Εργασίας της ΕΛ.ΣΤΑΤ., τη διενέργεια της ανωτέρω έρευ¬ 
νας, κατά τη διάρκεια του έτους 2015. 

2. Σκοπός της έρευνας, η οποία διενεργείται στο πλαί¬ 
σιο των εναρμονισμένων και συγχρονισμένων κοινοτικών 
δειγματοληπτικών ερευνών εργατικού δυναμικού, είναι η 
συλλογή στατιστικών στοιχείων για την παρακολούθηση 
της εξέλιξης της οικονομικής και κοινωνικής συνοχής, η 
μελέτη των μεγεθών των σχετικών με την έκταση και τη 
διάρθρωση της απασχόλησης και της ανεργίας, καθώς 
και η μελέτη του είδους της κύριας εργασίας σε σχέση 
με τη διάρκεια του χρόνου εργασίας των εργαζομένων 
(μισθωτών), έτσι ώστε να εξασφαλίζεται ο μέγιστος βαθ¬ 
μός συγκρισιμότητας μεταξύ των αντίστοιχων στοιχείων 
των κρατών-μελών της Ευρωπαϊκής Ένωσης. 

3. Η έρευνα είναι δειγματοληπτική και κατά το σχεδίασμά 
της εφαρμόζεται η δισταδιακή στρωματοποιημένη δειγμα¬ 
τοληψία με πρωτογενή μονάδα έρευνας την επιφάνεια (ένα 
ή περισσότερα συνεχόμενα οικοδομικά τετράγωνα ή ένα 
μικρός οικισμός) και τελική μονάδα έρευνας το νοικοκυριό. 

• Κατά το πρώτο στάδιο της δειγματοληψίας οι περιφε¬ 
ρειακές ενότητες που αποτελούν την πρώην Περιφέρειας 

Πρωτευούσης και το πρώην Πολεοδομικό Συγκρότημα 
Θεσσαλονίκης κατανέμονται σε στρώματα αντίστοιχα, 
βάσει των κοινωνικών και οικονομικών χαρακτηριστικών 
των Δήμων που περιλαμβάνουν, ενώ οι υπόλοιπες Περι¬ 
φερειακές Ενότητες της χώρας κατανέμονται σε έως 3 
στρώματα με βάση τον πληθυσμό των Δημοτικών/Τοπι¬ 
κών Ενοτήτων που τις αποτελούν. 

• Σε κάθε στρώμα επιλέγεται δείγμα μονάδων επιφά¬ 
νειας, με πιθανότητα ανάλογη του μεγέθους τους (αριθ¬ 
μός νοικοκυριών που περιλαμβάνουν κατά την τελευταία 
απογραφή πληθυσμού). 

• Στο δεύτερο στάδιο δειγματοληψίας επιλέγεται 
δείγμα κατοικιών με ίσες πιθανότητες από ενημερωμένο 
κατάλογο-πλαίσιο κατοικιών και με την εφαρμογή της 
συστηματικής δειγματοληψίας. Κατόπιν, από τις επιλεγεί- 
σες κατοικίες ερευνώνται εκείνες στις οποίες διαμένουν 
νοικοκυριά, ενώ οι κενές κατοικίες, οι δευτερεύουσες 
κατοικίες καθώς και οι επαγγελματικές στέγες δεν ερευ- 
νώνται. Εάν κατά το επόμενο τρίμηνο σε κάποιες από τις 
αρχικά επιλεγείσες κενές κατοικίες διαμένουν νοικοκυριά, 
τότε αυτές οι κατοικίες ερευνώνται. 

• Κατά το 2015 θα πραγματοποιηθεί σταδιακά επιλογή 
νέων μονάδων έρευνας με πλαίσιο δειγματοληψίας, το 
οποίο θα βασίζεται στα στοιχεία της Γενικής Απογραψής 
Πληθυσμού και Κατοικιών έτους 2011. 

• Η έρευνα είναι τριμηνιαία και σε κάθε τρίμηνο ερευ- 
νάται δείγμα 30.000 περίπου νοικοκυριών. Επί πλέον, το 
τριμηνιαίο δείγμα νοικοκυριών ανανεώνεται από τρίμηνο 
σε τρίμηνο, κατά το ένα έκτο (1/6) του και επαναλαμβά¬ 
νεται κατά τα πέντε έκτα (5/6) του. 

Το συνολικό δείγμα που ερευνάται σε όλα τα τρίμηνα 
του έτους ανέρχεται στα 120.000 περίπου νοικοκυριά. 

• Η συλλογή των στοιχείων πραγματοποιείται με προ¬ 
σωπική συνέντευξη με τα μέλη του νοικοκυριού. Η πρώτη 
συνέντευξη γίνεται με προσωπική επαψή των ερευνητών 
με το νοικοκυριό, ενώ στις επαναλαμβανόμενες, δηλαδή, 
στα νοικοκυριά που ερευνώνται για δεύτερη κ.λπ. ψαρά, 
οι πληροφορίες μπορεί να συλλεχθούν και με τηλεφω¬ 
νικές συνεντεύξεις. Η συλλογή των στοιχείων πρέπει να 
γίνεται μετά την εβδομάδα αναφοράς και κανονικά σε 
διάστημα που δεν πρέπει να απέχει περισσότερο από 5 
εβδομάδες μετά την εβδομάδα αναφοράς. 

• Τα νοικοκυριά του δείγματος των οποίων όλα τα μέλη 
είναι ηλικίας 70 ετών και άνω, ερευνώνται μόνο κατά την 
πρώτη συνέντευξη. 

• Το δείγμα ισοκατανέμεται μέσα στις 13 εβδομάδες του 
τριμήνου. Κάθε επιλεγμένο νοικοκυριό αντιστοιχεί σε μια 
συγκεκριμένη εβδομάδα, την εβδομάδα αναφοράς (από Δευ¬ 
τέρα ως Κυριακή). Για την απασχόληση περίοδος αναφοράς 
είναι η εβδομάδα αναφοράς και για την αναζήτηση εργασίας 
είναι η εβδομάδα αναφοράς και οι τρεις προηγούμενες. Γ ια 
τα στοιχεία της αά όοα ενότητας «για την οργάνωση της 
εργασίας και την ρύθμιση του χρόνου εργασίας», περίοδος 
αναφοράς είναι το δεύτερο τρίμηνο του έτους 2015. 

• Η έρευνα θα καλύψει το σύνολο της Χώρας και τα απο¬ 
τελέσματα αυτής, θα εξαχθούν κατά τρίμηνο. Επίσης, ανακοι¬ 
νώνονται και μηνιαίες εκτιμήσεις για το ποσοστό ανεργίας. 

• Η έρευνα υλοποιείται σύμφωνα με τον εφαρμοστικό 
Κανονισμό της Επιτροπής 430/2005 (ΟύΙ 71/36/17-3-2005), 
ο οποίος προσδιορίζει τα χαρακτηριστικά που θα ερευ- 
νηθούν και την κωδικογράφηση που θα χρησιμοποιηθεί 
για την επεξεργασία τους. 

• Τα τελικά αποτελέσματα της έρευνας θα διαβιβαστούν 
στο Στατιστικό Γ ραφείο της Ε.Ε. (ΕΙΙΒΟδΤΑΤ) κατά τρίμηνο. 


4. Γ ια τη διενέργεια της έρευνας θα απασχοληθούν 

• Μέχρι πενήντα (50) μόνιμοι και με σύμβαση Ι.Δ. υπάλληλοι 
της ΕΑ.ΣΤΑΤ., με δυνατότητα μετακίνησης εντός έδρας - 
εκτός γραφείου και εκτός έδρας και κατά τις αργίες, τα Σάβ¬ 
βατα και τις Κυριακές, κατόπιν σχετικής απόφασης, για τη 
συλλογή των ερωτηματολογίων και κατάρτιση καταλόγων. 

Από τους υπαλλήλους της ΕΑ.ΣΤΑΤ. θα συλλεχθούν 
χίλια (1000) περίπου νέα και τρεις χιλιάδες (3000) πε¬ 
ρίπου επαναλαμβανόμενα ερωτηματολόγια καθ’ όλη τη 
διάρκεια του έτους. 

Οι ανωτέρω υπάλληλοι θα μετακινηθούν όπου δεν 
υπάρχει διαθεσιμότητα Ιδιωτών συνεργατών 

• Μέχρι οκτακόσιοι (800) ιδιώτες - συνεργάτες, οι οποίοι 
θα απασχοληθούν στη συλλογή των ερωτηματολογίων. 

• Μέχρι είκοσι (20) συνεργάτες - διερμηνείς, για τη 
συμπλήρωση των ερωτηματολογίων στα νοικοκυριά, στα 
οποία υπάρχει πρόβλημα γλωσσικής επικοινωνίας. 

Ο ορισμός των ανωτέρω οργάνων, θα γίνει με απόφαση 
του Προέδρου της ΕΑ.ΣΤΑΤ. 

5. Η αμοιβή των οργάνων της έρευνας ανά ΚΑΕ καθο¬ 
ρίζεται ως εξής: 

5.α. Ιδιώτες συνεργάτες: 

5.α.1 .Έντεκα ευρώ και ενενήντα εννέα λεπτά (11,99 €) ανά πλή¬ 
ρως και ορθά συμπληρωμένο ερωτηματολόγιο νοικοκυριού της 
Έρευνας Εργατικού Δυναμικού έτους 2015, που ερευνάται για 1η 
φορά (συμπεριλαμβανομένου ΦΠΑ όπου προκόψει). 

• 24223 ερωτηματολόγια χ 11,99 € = 290.433,77 € (ΚΑΕ 0429). 

5.α.2. Τέσσερα ευρώ και σαράντα πέντε λεπτά (4,45 €) 

ανά πλήρως και ορθά συμπληρωμένο ερωτηματολόγιο 
νοικοκυριού της Έρευνας Εργατικού Δυναμικού έτους 
2015, που ερευνάται για 2η και άνω φορά (συμπεριλαμ¬ 
βανομένου ΦΠΑ, όπου προκόψει). 

• 92.076 ερωτηματολόγια χ 4,45€ = 409.738,20€ (ΚΑΕ 0429). 

5.α.3. Τριάντα τέσσερα ευρώ και ενενήντα τέσσερα λεπτά 

(34,94 €) για την κατάρτιση καταλόγου επιφανείας, ανά κα¬ 
τάλογο (συμπεριλαμβανομένου ΦΠΑ, όπου προκόψει). 

• 2.200 κατάλογοι μονάδων επιφανείας χ 34,94€ = 
76.868,00 € (ΚΑΕ 0429). 

5.α.4. Ογδόντα δύο λεπτά (0,82 €) ανά πλήρως και ορθά 
συμπληρωμένο ατομικό ερωτηματολόγιο της αά όοο ενό¬ 
τητας (συμπεριλαμβανομένου ΦΠΑ, όπου προκόψει). 

• 20.000 ατομικά ερωτηματολάγια χ 0,82 € = 16.400,00 € 
(ΚΑΕ 0429). 

Σύνολο δέσμευσης πίστωσης για την συμπλήρωση των 
ερωτηματολογίων της Έρευνας Εργατικού Δυναμικού 
έτους 2015, της αά όοα ενότητάς της και την κατάρτιση 
καταλόγων επιφανείας από τους Ιδιώτες συνεργάτες 
(στοιχεία 5.α.1, 5.α.2, 5.α.3 και 5.α.4) για τον ΚΑΕ 0429 
ύψους επτακοσίων ενενήντα τριών χιλιάδων και τετρα- 
κοσίων σαράντα ευρώ (793.439,97 €) 

5.β. Συνοδοί Διερμηνείς: 

5.β.1.Έξι ευρώ (6,00 €) ανά νοικοκυριό στο οποίο βοη¬ 
θούν στην συμπλήρωση του ερωτηματολογίου (συμπε¬ 
ριλαμβανομένου ΦΠΑ, όπου προκόψει). 

• 2.000 ερωτηματολόγια χ 6,00 € = 12.000,00 € (ΚΑΕ 0429). 

Σύνολο δέσμευσης πίστωσης για τους Συνοδούς Διερμη¬ 
νείς που βοηθούν στην συμπλήρωση των ερωτηματολογίων 
για τον ΚΑΕ 0429 ύψους δώδεκα χιλιάδων ευρώ (12.000,00 €) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Ιανουαρίου 2015 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 












